paragraph_text: Definirajući Ja Jung je djelomice pisao u prvom licu. Po njemu je Ja polje predstava koje čini središte svijesti za kojeg je naveo da "mu se čini" kako ima veliki kontinuitet i identitet sa samim sobom. Stoga je govorio o Ja kompleksu koji nije identičan s cjelinom psihe, nego je samo kompleks među drugim kompleksima. Jung pravi razliku između Ja i Jastva (Selbst), po njemu je Ja samo subjekt svijesti, a Jastvo subjekt cjelovite, dakle i nesvjesne psihe. U tom smislu Jastvo je jedna (idealna) količina koja u sebi obuhvaća Ja.